CELEX: 32016R1248
Language: bg
Date: 2016-07-28 00:00:00
Title: Регламент за изпълнение (ЕС) 2016/1248 на Комисията от 28 юли 2016 година за изменение на приложение II към Регламент (ЕС) № 206/2010 по отношение на вписването за Ботсуана в списъка на трети страни, територии или части от тях, от които е разрешен вносът в Съюза на прясно месо (Текст от значение за ЕИП)

29.7.2016   
            
            
               BG
            
            
               Официален вестник на Европейския съюз
            
            
               L 204/112
            
         РЕГЛАМЕНТ ЗА ИЗПЪЛНЕНИЕ (ЕС) 2016/1248 НА КОМИСИЯТА
   от 28 юли 2016 година
   за изменение на приложение II към Регламент (ЕС) № 206/2010 по отношение на вписването за Ботсуана в списъка на трети страни, територии или части от тях, от които е разрешен вносът в Съюза на прясно месо
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, уводното изречение, член 8, параграф 1, първа алинея и член 8, параграф 4 от нея,
   като има предвид, че:
   
               (1)
            
            
               С Директива 2002/99/ЕО се установяват, inter alia, ветеринарно-санитарните изисквания относно въвеждането в Съюза на продукти от животински произход за консумация от човека. В съответствие с посочените изисквания въвеждането на тези продукти в Съюза се разрешава само от трети страни, които фигурират в списъка, изготвен от Комисията.
            
         
               (2)
            
            
               С Регламент (ЕС) № 206/2010 на Комисията (2) се определят, inter alia, условията за въвеждане в Съюза на пратки прясно месо от някои копитни животни. В част 1 от приложение II към посочения регламент са установени списък на трети страни, територии и части от тях, от които могат да бъдат въвеждани такива пратки в Съюза, както и образци на ветеринарните сертификати, които трябва да придружават посочените пратки, като се отчитат всички изисквани специфични условия или допълнителни гаранции.
            
         
               (3)
            
            
               За целите на включването в посочения списък територията на Ботсуана е разделена на региони. Нейните регионализирани територии са определени в част 1 от приложение II към Регламент (ЕС) № 206/2010 като части от страната, от които е разрешено въвеждането в Съюза на пратки прясно месо от някои домашни и диви копитни животни. Тези части се състоят от няколко зони за ветеринарен контрол на болести (ЗВКБ) или част от такива ЗВКБ.
            
         
               (4)
            
            
               През март 2013 г. в Ботсуана бе проведен одит от Комисията за оценяване на съществуващата система за ветеринарно-санитарен контрол, по-специално по отношение на контрола на болестта шап (3). Комисията установи, че рискът от въвеждане на вируса на болестта шап в частта на ЗВКБ 6, от която е разрешено въвеждането в Съюза на прясно месо от някои домашни и диви копитни животни, не може да се счита за незначителен. Поради риска от въвеждане на шап чрез вноса на прясно месо с произход от копитни животни от видове, възприемчиви към тази болест, разрешението за износ за Съюза на такова прясно месо от ЗВКБ 6 беше временно прекратено с Регламент за изпълнение (ЕС) № 482/2013 на Комисията (4).
            
         
               (5)
            
            
               През октомври 2015 г. бе проведен одит от Комисията за оценка на ефективността на надзора и наложените мерки за регионализация по отношение на болестта шап (5). Комисията установи, че ЗВКБ 6 е била изменена и разделена на ЗВКБ 6а и 6б, като в ЗВКБ 6б е включена бившата строго наблюдавана зона по границата със Зимбабве. Двете ЗВКБ са признати от Световната организация по здравеопазване на животните за зони, свободни от шап, където не се извършва ваксинация (6).
            
         
               (6)
            
            
               Комисията стигна до заключението, че пропуските, довели до временното прекратяване на разрешението за внос от ЗВКБ 6, са били напълно отстранени от компетентния орган на Ботсуана и че Ботсуана сега предлага задоволителни гаранции по отношение на болестта шап в ЗВКБ 6а и 6б, в съответствие с изискванията на Съюза за въвеждането на прясно месо от домашни и диви копитни животни от видове, възприемчиви към шап, или еквивалентни на тях изисквания.
            
         
               (7)
            
            
               Ботсуана поиска да бъде разрешено въвеждането в Съюза от ЗВКБ 6а и 6б на обезкостено и зряло прясно месо от някои домашни и диви копитни животни, предмет на допълнителни гаранции, с произход от тези зони.
            
         
               (8)
            
            
               Поради това, с оглед на гореизложените съображения е целесъобразно да се разреши въвеждането в Съюза на прясно месо от някои домашни и диви копитни животни от ЗВКБ 6а и 6б в Ботсуана.
            
         
               (9)
            
            
               Поради това част 1 от приложение II към Регламент (ЕС) № 206/2010 следва да бъде съответно изменена.
            
         
               (10)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Част 1 от приложение II към Регламент (ЕС) № 206/2010 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 юли 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 18, 23.1.2003 г., стр. 11.
   
      (2)  Регламент (ЕС) № 206/2010 на Комисията от 12 март 2010 г. за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо и за определяне на изискванията за ветеринарното сертифициране (ОВ L 73, 20.3.2010 г., стр. 1).
   
      (3)  http://ec.europa.eu/food/fvo/audit_reports/details.cfm?rep_id=3103
   
      (4)  Регламент за изпълнение (ЕС) № 482/2013 на Комисията от 24 май 2013 г. за изменение на Регламент (ЕС) № 206/2010 за установяване на списъци на трети страни, територии или части от тях, от които е разрешен вносът в Европейския съюз на някои животни и прясно месо и за определяне на изискванията за ветеринарното сертифициране (ОВ L 139, 25.5.2013 г., стр. 6).
   
      (5)  http://ec.europa.eu/food/fvo/audit_reports/details.cfm?rep_id=3559
   
      (6)  http://www.oie.int/animal-health-in-the-world/official-disease-status/fmd/list-of-fmd-free-members/
   
      ПРИЛОЖЕНИЕ
      В част 1 от приложение II към Регламент (ЕС) № 206/2010 вписването за Ботсуана се заменя със следното:
      
         
                     „BW — Ботсуана
                  
                  
                     BW-0
                  
                  
                     Цялата страна
                  
                  
                     EQU, EQW
                  
                  
                      
                  
                  
                      
                  
                  
                      
                  
                  
                      
                  
               
                     BW-1
                  
                  
                     Зони за ветеринарен контрол на болести 3в, 4б, 5, 8, 9 и 18
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     11 май 2011 г.
                  
                  
                     26 юни 2012 г.
                  
               
                     BW-2
                  
                  
                     Зони за ветеринарен контрол на болести 10, 11, 13 и 14
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                      
                  
                  
                     7 март 2002 г.
                  
               
                     BW-3
                  
                  
                     Зона за ветеринарен контрол на болести 12
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     20 октомври 2008 г.
                  
                  
                     20 януари 2009 г.
                  
               
                     BW-4
                  
                  
                     Зона за ветеринарен контрол на болести 4a, с изключение на 10-километровата зона на интензивно наблюдение по протежение на границата със зоната на ваксинация срещу шап и зоните във връзка с управлението на дивата природа
                  
                  
                     BOV
                  
                  
                     F
                  
                  
                     1
                  
                  
                     28 май 2013 г.
                  
                  
                     18 февруари 2011 г.
                  
               
                     BW-5
                  
                  
                     Зони за ветеринарен контрол на болести 6а и 6б
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     28 май 2013 г.
                  
                  
                     18 август 2016 г.“